CELEX: 31982R1230
Language: el
Date: 1982-05-19 00:00:00
Title: Κανονισμός (EOK) αριθ. 1230/82 της Επιτροπής της 19ης Μαΐου 1982 περί ειδικών λεπτομερειών εφαρμογής του καθεστώτος των πιστοποιητικών εισαγωγής των προϊόντων της διάκρισης 07.06 Α του κοινού δασμολογίου

Avis juridique important

|

31982R1230

Κανονισμός (EOK) αριθ. 1230/82 της Επιτροπής της 19ης Μαΐου 1982 περί ειδικών λεπτομερειών εφαρμογής του καθεστώτος των πιστοποιητικών εισαγωγής των προϊόντων της διάκρισης 07.06 Α του κοινού δασμολογίου  

Επίσημη Εφημερίδα αριθ. L 141 της 20/05/1982 σ. 0069 - 0069 Φινλανδική ειδική έκδοση: Κεφάλαιο 3 τόμος 15 σ. 0011  Ισπανική ειδική έκδοση: Κεφάλαιο 03 τόμος 25 σ. 0124  Σουηδική ειδική έκδοση: Κεφάλαιο 3 τόμος 15 σ. 0011  Πορτογαλική ειδική έκδοση : Κεφάλαιο 03 τόμος 25 σ. 0124 

***** ΚΑΝΟΝΙΣΜΟΣ (ΕΟΚ) αριθ. 1230/82 ΤΗΣ ΕΠΙΤΡΟΠΗΣ  της 19ης Μαΐου 1982  περί ειδικών λεπτομερειών εφαρμογής του καθεστώτος των πιστοποιητικών εισαγωγής των προϊόντων της διακρίσεως 07.06 Α του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/81 (2), και ιδίως το άρθρο 12 παράγραφος 2,  Εκτιμώντας:  ότι οι ειδικές λεπτομέρειες εφαρμογής του καθεστώτος των πιστοποιητικών εισαγωγής των προϊόντων της διακρίσεως 07.06 Α του Κοινού Δασμολογίου, έχουν καθοριστεί με τον κανονισμό (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 327/81 (4)·  ότι για την εισαγωγή των προϊόντων αυτών προβλέπεται η σύναψη συμφωνιών μεταξύ της Κοινότητος και των κυριοτέρων χωρών εξαγωγής· ότι, για να μη διακυβευθεί η εφαρμογή των εν λόγω συμφωνιών αμέσως μόλις αυτές έχουν συναφθεί, πρέπει να συμπληρωθεί με τις λεπτομέρειες που προβλέπονται από τον κανονισμό (ΕΟΚ) αριθ. 2042/75 με θέσπιση μέτρων που επιτρέπουν στην Επιτροπή να γνωρίζει την καταγωγή των εισαγομένων προϊόντων ·  ότι η Επιτροπή Διαχειρίσεως Σιτηρών δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αιτήσεις των πιστοποιητικών καθώς και τα πιστοποιητικά εισαγωγής των προϊόντων της διακρίσεως 07.06 Α του Κοινού Δασμολογίου περιλαμβάνουν στο τετραγωνίδιο 14 την ένδειξη της χώρας καταγωγής. Το πιστοποιητικό καθιστά υποχρεωτική την εισαγωγή προϊόντων καταγομένων από την αναφερομένη χώρα.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 382 της 31. 12. 1981, σ. 37.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 35 της 7. 2. 1981, σ. 15.